Shinzō Abe. Shinzo Abe (; 21-sentyabr, 1954 – 8-iyul, 2022) Yaponiya bosh vaziri (2006—2007 va 2012—2020-yillarda). Siyosiy faoliyati. U siyosiy faoliyatini 1982-yilda oʻzining otasi oʻsha vaqtdagi tashqi ishlar vaziri boʻlgan Sintaro Abening kotibi sifatida boshladi. Yaponiya Liberal-demokratik partiyasi aʼzosi boʻldi. 1993-yil Yaponiya parlamentining Yamaguchi prefekturasidan vakillar palatasiga saylandi. 2000-yildan beri Abe Mori va Koizumi hukumatlarida ishladi. 2003-yildan 2004-yilgacha u Yaponiya Liberal-demokratik partiyasi bosh kotibi boʻladi. 2005-yil oktyabr oyida Vazirlar Mahkamasining bosh kotibi lavozimini egallaydi. Kuzatuvchilar ushbu uchrashuvni Bosh vazir Dzyunitiro Koizumi Abeni uning vorisi sifatida tayyorlaganligi belgisi sifatida baholadilar. Suiqasd. 2022-yil 8-iyulida Nara shahrida nutq soʻzlayotgan Abe orqa tomondan oʻqqa tutildi. Xabarlarga binoan uning yuragi toʻxtadi va hayot alomatlarini yoʻqotdi. Shahar politsiyasi 41 yoshli gumonlanuvchi otishmachi Yamagami Tetsuyani hibsga oldi. Abe shu kunning oʻzida jarohatlaridan vafot etdi.